*Likumprojekts*

**Likumprojekts "Grozījumi Kredītu reģistra likumā"**

Izdarīt Kredītu reģistra likumā (Latvijas Vēstnesis, 2012, 92. nr.; 2013, 187. nr.; 2014, 26., 214. nr.) šādus grozījumus:

**1.** 1. pantā:

izteikt 7. punkta "a" apakšpunktu šādā redakcijā:

"a) kura reģistra dalībniekam iesniegusi pieteikumu, izsakot nodomu kļūt par klientu. Pieteikums iesniedzams rakstveidā vai formā, par kuru reģistra dalībnieks un iespējamais klients iepriekš rakstveidā vienojušies, un satur informāciju par pieteikuma iesniegšanas laiku un finanšu pakalpojumu ar kredītrisku, kuru persona vēlas saņemt, kā arī tam ir pievienotas personas identitāti apliecinošas ziņas;";

izteikt 10. punkta "a" apakšpunktu šādā redakcijā:

"a) kura reģistra dalībniekam iesniegusi pieteikumu, izsakot nodomu kļūt par klienta galvinieku. Pieteikums iesniedzams rakstveidā vai formā, par kuru reģistra dalībnieks un iespējamais klienta galvinieks iepriekš rakstveidā vienojušies, un satur informāciju par pieteikuma iesniegšanas laiku un klienta saistībām, par kurām persona vēlas uzņemties pienākumu atbildēt, kā arī tam ir pievienotas personas identitāti apliecinošas ziņas;";

izteikt 10.1 punktu šādā redakcijā:

"101) **iespējamais akreditīva (kredītvēstules) pakalpojuma saņēmējs** – persona, kura reģistra dalībniekam iesniegusi pieteikumu, izsakot nodomu Latvijā saņemt pakalpojumu, ar ko reģistra dalībnieks uzņemas pienākumu noteiktā apmērā atbildēt par šīs vai citas personas parādu pret šīs personas un reģistra dalībnieka noteiktiem dokumentiem un ko reģistra dalībnieks sniedz savā vai citas personas labā. Pieteikums iesniedzams rakstveidā vai formā, par kuru reģistra dalībnieks un iespējamais akreditīva (kredītvēstules) pakalpojuma saņēmējs iepriekš rakstveidā vienojušies, un satur informāciju par pieteikuma iesniegšanas laiku, šīs vai citas personas parādu, par kuru persona vēlas uzņemties pienākumu atbildēt, kā arī tam ir pievienotas personas identitāti apliecinošas ziņas;";

izteikt 10.2 punktu šādā redakcijā:

"102) **iespējamais galvojuma (garantijas) pakalpojuma saņēmējs** – persona, kura reģistra dalībniekam iesniegusi pieteikumu, izsakot nodomu Latvijā saņemt pakalpojumu, ar ko reģistra dalībnieks uzņemas pienākumu noteiktā apmērā atbildēt par šīs vai citas personas parādu un ko reģistra dalībnieks sniedz savā vai citas personas labā. Pieteikums iesniedzams rakstveidā vai formā, par kuru reģistra dalībnieks un iespējamais galvojuma (garantijas) pakalpojuma saņēmējs iepriekš rakstveidā vienojušies, un satur informāciju par pieteikuma iesniegšanas laiku, šīs vai citas personas parādu, par kuru persona vēlas uzņemties pienākumu atbildēt, kā arī tam ir pievienotas personas identitāti apliecinošas ziņas;".

**2.** 15. pantā:

aizstāt vārdus "iespējamais klients vai iespējamais klienta galvinieks" attiecīgā locījumā ar vārdiem "iespējamais klients, iespējamais klienta galvinieks, iespējamais akreditīva (kredītvēstules) pakalpojuma saņēmējs vai iespējamais galvojuma (garantijas) pakalpojuma saņēmējs" attiecīgā locījumā;

aizstāt vārdus "Reģistrā iekļautās ziņas, kas attiecas uz iespējamo akreditīva (kredītvēstules) pakalpojuma saņēmēju vai iespējamo galvojuma (garantijas) pakalpojuma saņēmēju" ar vārdiem "Reģistrā iekļautās ziņas, kas attiecas uz iespējamo akreditīva (kredītvēstules) pakalpojuma saņēmēju, iespējamo galvojuma (garantijas) pakalpojuma saņēmēju, personu, kurai ir būtiska līdzdalība tādā komercsabiedrībā, kas ir iespējamā akreditīva (kredītvēstules) pakalpojuma saņēmēja vai iespējamā galvojuma (garantijas) pakalpojuma saņēmēja, komercsabiedrību, kura ir iespējamā akreditīva (kredītvēstules) pakalpojuma saņēmēja vai iespējamā galvojuma (garantijas) pakalpojuma saņēmēja meitas sabiedrība, un katru nākamo šādas meitas sabiedrības meitas sabiedrību, komercsabiedrību, kurā iespējamam akreditīva (kredītvēstules) pakalpojuma saņēmējam vai iespējamam galvojuma (garantijas) pakalpojuma saņēmējam ir būtiska līdzdalība, vai iespējamā akreditīva (kredītvēstules) pakalpojuma saņēmēja vai iespējamā galvojuma (garantijas) pakalpojuma saņēmēja padomes locekli un valdes locekli, ja tādas ir izveidotas".

**3.** Aizstāt 23. pantā vārdus "klients vai klienta galvinieks" attiecīgā locījumā ar vārdiem "klients, klienta galvinieks, iespējamais klients, iespējamais klienta galvinieks, iespējamais akreditīva (kredītvēstules) pakalpojuma saņēmējs vai iespējamais galvojuma (garantijas) pakalpojuma saņēmējs" attiecīgā locījumā.

**4.** Izteikt informatīvo atsauci uz Eiropas Savienības direktīvām šādā redakcijā:

"**Informatīvā atsauce uz Eiropas Savienības direktīvām**

Likumā iekļautas tiesību normas, kas izriet no:

1) Eiropas Parlamenta un Padomes 2008. gada 23. aprīļa Direktīvas 2008/48/EK par patēriņa kredītlīgumiem un ar ko atceļ Direktīvu 87/102/EEK;

2) Eiropas Parlamenta un Padomes 2014. gada 4. februāra Direktīvas 2014/17/ES par patērētāju kredītlīgumiem saistībā ar mājokļa nekustamo īpašumu un ar ko groza Direktīvas 2008/48/EK un 2013/36/ES un Regulu (ES) Nr. 1093/2010."

Finanšu ministra vietā-

Ministru prezidents M.Kučinskis

02.09.2016 10:57

612

A.Hammers

67095441, aivis.hammers@fm.gov.lv